Diari Oficial de la Generalitat Valenciana


Sumari del DOGV 116, del 11-08-1983 (1983/802371)

DECRET del Consell de la Generalit at 104/1983, de 29 de juliol de 1983, pel qual es crea el Consell Escolar València a la Conselleria de Cultura, Educació y Ciència.
----------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/07/29/104/dof/vci/html**

### Dades del document

Número de DOGV
:   116

Data del DOGV
:   11-08-1983

Secció del DOGV
:   DISPOSICIONS GENERALS

Número del document
:   1983/802371


Data del document
:   29-07-1983

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret del Consell de la Generalitat 104/1983, de 29 de juliol de 1983, pel qual es crea el Consell Escolar Valencià a la Conselleria de Cultura, Educació i Ciència.  
La configuració de l'Escola Valenciana en l'actual etapa genera una dinàmica nova autènticament participativa i democràtica, que necessita assaig, experimentació i gradualitat en el procés.   
D'altra banda, fins que no hi haja la possibilitat jurídica de sotmetre a l'aprovació de les Corts Valencianes la Llei de Consells Escolars, en la qual de forma definitiva se n'establesquen la composició i les funcions, es considera convenient crear el Consell Escolar Valencià com a òrgan consultiu i de participació educativa a la Comunitat Valenciana, a fi que assistesca i assessore la Conselleria de Cultura, Educació i Ciència.   
En atenció a aquests motius, a proposta de la Conselleria de Cultura, Educació i Ciència, i prèvia deliberació del Consell, en reunió del dia 29 de juliol de 1983,   
DECRETE:   
Article 1.r  
Es crea el Consell Escolar Valencià com a superior òrgan consultiu de participació social a la Conselleria de Cultura, Educació i Ciència.   
Article 2.n   
U.-El Consell Escolar Valencià serà consultat en els assumptes següents:   
a) Bases de la programación general de l'ensenyament a la Comunitat Valenciana, que anualment seran elaborades per la Conselleria de Cultura, Educació i Ciència.   
b) Línies generals dels avantprojectes de llei en matèria educativa que el Govern de la Generalitat eleve a les Corts Valencianes per a l'aprovació.   
c) Línies generals de reglaments elaborats en execució de les lleis a què es refereix el paràgraf anterior.   
d) Qualsevol altre assumpte que el Conseller estime convenient de sotmetre a consideració.   
Dos.-El Consell Escolar Valencià, a iniciativa pròpia, podrà formular propostes en relació amb els temes de consulta i també sobre aquestes:   
a) Compliment de les normes legals als Centres Públics i Privats.   
b) Política de personal.   
c) Orientacions pedagògiques.   
d) Investigació i renovació.   
e) Formació i perfeccionament del professorat.   
f) Avaluació d'alumnes, professors i centres.   
g) Qualsevol altre tema relacionat amb la qualitat de l'ensenyament i amb els drets educatius reconeguts a la Constitució.   
Article 3r  
U.-Sota la presidència del Conseller de Cultura, Educació i Ciència, el Consell estarà format pels vocals següents:   
a) De lliure designació pel Conseller de Cultura, Educació i Ciència:   
1. Un, entre els alts càrrecs de la Conselleria de Cultura, Educació i Ciència, i que realitzarà les funcions de Vicepresident.   
2. Un membre de la Inspecció Tècnica que realitzarà, amb veu però sense vot, les funcions de Secretari del Consell.   
3. Tres designats entre persones de prestigi reconegut en el camp de l'educació i de la investigació.   
b) De representació d'Entitats i Institucions:   
1. Deu vocals, en representació del professorat dels nivells educatius no universitaris, a proposta de la Central Sindical o Sindicats, en base a llur representativitat, dels quals en correspondran set al professorat de centres públics i tres al de centres privats.   
Dels tres vocals dels centres públics, quatre en seran d'Ensenyaments Bàsics i tres d'Ensenyaments Mitjans, i en ambdós casos, almenys, un haurà d'estar exercint la direcció d'un Centre.   
Dels ires vocals de centres privats, dos seran d'Ensenyament~ Bàsics i un d'Ensenyaments Mitjans.   
2. Vuit vocals en representació dels pares d'alumnes dels centres d'ensenyament, a proposta de les Federacions de Pares d'Alumnes en base al nombre d'associacions que cadascuna tinga federades.   
3. Dos vocals, en representació dels alumnes, un de BUP i un de FP, a proposta de les Associacions d'Alumnes i/o de les Associacions juvenils més representatives.   
4. Dos vocals, en representació de les Centrals Sindicals més representatives.   
5. Un en representació de la patronal amb major representativitat a la Comunitat Valenciana.   
6. Un en representació del personal no docent, a proposta de la Central Sindical més representativa.   
7. Dos en representació dels titulars dels centres, a proposta de la patronal de l'ensenyament.   
8. Tres en representació de les Universitats de la Comunitat Valenciana, un per cada una d'elles, i a proposta de l'òrgan superior d'aquestes.   
9. Vuit en representació de l'Administració Local, en la forma que es determine.   
Dos.-A les reunions del Consell Escolar podran assistir, amb veu però sense vot, aquelles persones que, per la competència tècnica, puguen prestar informes que, a judici del Conseller, siguen nocessaris per a una millor il·lustració de la marxa del Consell.   
Article 4.t   
El Consell Escolar Valencià funcionarà en règim de ple i de comissions de treball, i es dotarà d'un Reglament de Règim Interior, amb sujecció a les normes i procediment dels òrgans col·legiats.   
Article 5.é  
Els vocals seran nomenats per Resolució del Conseller de Cultura, Educació i Ciència, a proposta dels òrgans de representació corresponents.   
Article 6.é   
Els vocals nomenats per representació podran ser substituïts per suplents. A tal efecte, en les propostes, darrere dels titulars, hauran de figurar ordenadament els possibles suplents.   
Article 7.é  
Els vocals de representació que integren el Consell Escolar seran nomenats per a un període de dos anys.   
Article 8.é  
El Consell Escolar Valencià celebrarà com a mínim dues reunions a l'any: la primera coincidirà amb l'inici del curs, i la segona amb l'acabament.   
DISPOSICIONS TRANSITORIES  
Primera  
Els vocals de representació que integren el Consell Escolar Valencià en aquesta constitució provisional, romandran als càrrecs fins a la primera constitució definitiva, d'acord amb el que establesca la Llei de Consells Escolars.   
Segona  
Fins que no se celebren eleccions sindicals entre el professorat dels centres públics, s'utilitzaran com a criteris per establir la proporcionalitat els resultats de les eleccions al Consell General de Muface.   
DISPOSICIONS FINALS  
Primera  
S'autoritza la Conselleria de Cultura, Educació i Ciència per desenvolupar i ordenar el que disposa aquest Decret.   
Segona  
Aquest Decret entrarà en vigor el dia següent de la publicació al Diari Oficial de la Generalitat Valenciana.   
Valencia, 29 de juliol de 1983.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI